ועדת הכספים, כנסת 24, פרוטוקול מספר 31, 2021-06-09 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אנחנו אמורים להצביע עכשיו על תקנות מס רכוש וקרן פיצויים (תשלום פיצויים) (נזק מלחמה ונזק עקיף).

משה גפני: בהתאם לסיכום אתמול קיבלנו את תקנות מס הכנסה (פחת מואץ לציוד ששימש בעסק שניזוק ממעשה אלימות הנובע מהסכסוך הישראלי-ערבי בחודש מאי 2021), אבל קודם כול נדבר על מס רכוש וקרן פיצויים.

משה גפני: האם אתם יכולים בבקשה לומר איפה אנחנו עומדים עם העניין הזה?

משה גפני: כל מה שקראנו אתמול והשינויים שנעשו, שעל זה כמובן גם נצביע, שאנחנו מדברים לא על מיליון שקל, כפי שכתוב במקור, אלא מיליון וחצי, ולא 370 שקל, אלא 430 שקל.

משה גפני: בבקשה, לגבי הנושא של חוף אשקלון.

מירי סביון: הנושא הזה נבדק עובדתית, וגם בהבנה הם לא צריכים להיכנס, הם לא נמצאים בטווח של 7 ק"מ, ולכן לא צריך לכנס עוד טיפול בנושא.

משה גפני: ואם הם כן נמצאים, הם ייכנסו בכל מקרה?

מירי סביון: נעשתה אתמול בדיקה עובדתית יחד עם מי שהעלה את הנושא, והנושא סוכם.

משה גפני: לגבי המשפחתונים?

מירי סביון: לגבי המשפחתונים אמרנו אתמול וגם הכנסנו את זה לנוסח, שמי שיש לו הכנסה מעסק או משלח יד מניהול, הפעלה של מוסד חינוכי, שהיה סגור כתוצאה מאחריות של פיקוד העורף, יקבל מסלול שכר כמו שהמעסיקים מקבלים.

שלומית ארליך: נקרא רק את הנוסח שזה יהיה ברור.

משה גפני: בבקשה.

שלומית ארליך: אתם רוצים בתוך מסלול שכר להכניס פסקה (4).

שלומית ארליך: ישי, תקרא את הנוסח.

ישי פלרמן: הפסקה תגיד ש"לגבי ניזוק, שהכנסתו היא מעסק או משלח יד, לפי סעיף 2(1) לפקודה בלבד - -

שלומית ארליך: למה "בלבד"?

מירי סביון: זה עסקים.

מירי סביון: הכוונה לעסקים.

שלומית ארליך: מספיק להגיד שזה לפי סעיף 2(1), נקודה.

מירי סביון: 2(2) הוא שכיר, המעסיק מקבל במישרין.

מירי סביון: 2(1) זה מי שיש לו הכנסה עסקית.

שלומית ארליך: אין בעיה, רק למה המילה "בלבד"?

שלומית ארליך: אם את כותבת שזה לפי סעיף 2(1) - - -

ישי פלרמן: צריך להבהיר שהוא לא עובד גם כעובד במוסד חינוך.

ישי פלרמן: - - (להלן – עובד עצמאי) שעובד במוסד חינוך, ונעדר מעבודתו עקב הוראה על סגירת משרד החינוך שהוא עובד בו, והוא נפגע כתוצאה מהיעדרות זו; שווי הנזק כשהוא מוכפל במספר ימי ההיעדרות של העובד העצמאי בשל המצב הביטחוני".

ישי פלרמן: זו פסקה שמתייחסת אל העצמאי כאל עובד, והוא יקבל את אותו פיצוי כאילו שהוא היה עובד, אם הוא עובד במוסד חינוך.

משה גפני: מאה אחוז.

משה גפני: לאחר מכן הגדלתם את זה לפי הבקשה שלנו וזה גם הרצון שלכם, מ-40 ק"מ ל-80 ק"מ.

משה גפני: מי שנמצא בין 40 ק"מ ל-80 ק"מ – מה דינו?

מירי סביון: הוא יקבל מסלול שכר.

גלעד קריב: ביקשנו שם שאם אתם לא מוסיפים מסלול מחזורי, מי שמקבל פיצוי שכר יכול לקבל במקביל פיצוי קורונה.

גלעד קריב: זאת הייתה הבקשה.

גלעד קריב: לא צריך להסביר לנו עוד פעם, אנחנו הבנו.

משה גפני: איפה זה כתוב בתקנות שאי-אפשר לקבל את שני הדברים?

שלומית ארליך: מ-40 ק"מ עד 80 ק"מ חל רק מסלול שכר.

שלומית ארליך: אתם יכולים להסביר - - -

משה גפני: אם הוא מקבל קורונה, אני לא צריך שהיא תסביר, אני אסביר.

אופיר כץ: רק להבין אם עמדתם השתנתה.

משה גפני: מי נמצא פה ממשרד המשפטים?

משה גפני: אתם חיים בשלום עם האפליה הזאת שיש לאלה מ-40 ק"מ עד 80 ק"מ לגבי הנושא הזה שהם מקבלים רק דבר אחד ולא כמו בעוטף עזה?

קריאה: עם ההבחנה.

משה גפני: עם ההבחנה הזאת?

אלעד סלומיאנסקי: על מה אתם מדברים?

אלעד סלומיאנסקי: על פיצויי קורונה?

משה גפני: אני שואל האם אתם חיים בשלום עם זה שמי שנפגע מ-40 ק"מ - - -

אלעד סלומיאנסקי: המדינה נותנת באופן כללי פיצויים עד 40 ק"מ, בגלל הסבב הנוכחי שבו היו הנחיות של פיקוד העורף לסגור מוסדות ציבור - - -

משה גפני: היא נותנת עד 80 ק"מ.

אלעד סלומיאנסקי: נותנים מסלול שכר עד 80 ק"מ, אבל הפיצוי הוא למעסיקים שספגו על עצמם את המשכורת של העובד ושילמו בכל זאת לעובד.

משה גפני: אבל יש אפליה.

אלעד סלומיאנסקי: למה אפליה?

משה גפני: אם אתה נמצא בתוך ה-40 ק"מ אתה מקבל יותר.

משה גפני: אתה חי עם זה בשלום?

אלעד סלומיאנסקי: הנקודה שהמדינה מפצה את המעסיקים שספגו את התשלום לעובד - - -

גלעד קריב: אין בעיה, אז - - -

משה גפני: גלעד קריב.

שגית אפיק: רק חידוד.

שגית אפיק: הרלוונטיות יכולה להיות גם המצב.

שגית אפיק: כולם ספגו פגיעות - - -

אלעד סלומיאנסקי: שוב, זה עניין של מדיניות.

אלעד סלומיאנסקי: מבחינה משפטית - - -

משה גפני: לא שמעתי עדיין בחדשות שאתם במשרד המשפטים תחליטו גם על המדיניות.

משה גפני: יכול להיות שזה כבר הגיע, לא שמתי לב.

שגית אפיק: לא, הוא אמר - - -

משה גפני: שמעתי מה שהוא אמר.

משה גפני: אני רוצה לדעת באופן טהור, רציני.

משה גפני: משרד המשפטים, אני רוצה לדעת האם אחרי שהוחלט שמפצים גם את אלה עד 80 ק"מ, בגלל הסיבה של מה שהיה בפועל, האם אתם חיים בשלום עם זה שהם הולכים רק על מסלול אחד?

אלעד סלומיאנסקי: שוב, המדינה החליטה לפצות לא באופן כללי, להרחיב ל-80 ק"מ, אלא היא החליטה לפצות על משהו ספציפי, לפצות מעסיקים שספגו ושילמו תשלום לעובדים שלהם, אז המדינה מחזירה להם.

אלעד סלומיאנסקי: על זה שהם שילמו לעובדים שלהם, בזמן שהעובדים היו צריכים להיות - - -

גלעד קריב: אפשר לקבל תשובה על הקורונה?

משה גפני: האמת היא שלא הבנתי את התשובה.

משה גפני: פחדת להגיד שאתה לא חי עם זה בשלום?

משה גפני: הרי יש פה אפליה.

משה גפני: יש אפליה.

אלעד סלומיאנסקי: שוב, אנחנו במשרד המשפטים מבחינת מדיניות - - -

משה גפני: אתם משרד המשפטים, זה אני גם יודע.

אלעד סלומיאנסקי: המדינה תחליט על מה היא מפצה.

משה גפני: חבר הכנסת אופיר כץ, אנחנו דיברנו אתמול ודיברנו בבוקר על העניין של האפליה הזאת.

משה גפני: אני מבקש ממך שתציע הצעה ונצביע עליה.

אופיר כץ: לפי מה שאני מבין אין שינוי בעמדה, ואין עם זה גם בעיה משפטית.

אופיר כץ: ההפך, אני חושב שאנחנו כן נותנים חיזוק להבחנה שנעשתה פה בין 0 עד 40 ק"מ לבין 40 ק"מ עד 80 ק"מ.

אופיר כץ: ההפך, אנחנו כן מתקנים את זה, ולמרות העמדה, אנחנו רוצים לחזור - - -

משה גפני: לא "למרות".

משה גפני: העמדה שלנו היא העמדה.

אופיר כץ: למרות העמדה של גורמי המקצוע.

משה גפני: למרות העמדה שלנו הם לא מוכנים, לא להפך.

אופיר כץ: אני חושב שאנחנו כן צריכים לאפשר, אנחנו רוצים לעזור לאזרחים שישבו בבית כי המדינה אמרה להם, הם ישבו בבית כי זרקו עליהם טילים.

אופיר כץ: אני חושב שאנחנו כן צריכים לעזור לאזרחים.

אופיר כץ: אם יש עוד אפשרות לעזור להם, לתת להם גם את החזר ההוצאות – אם ניתן להם רק את החזר ההוצאות, יישארו עובדים שלא יקבלו שכר – לתת להם גם את האפשרות של החזר ההוצאות וגם את האפשרות של השכר, שגם המעסיק יוכל לקבל החזר וגם העובדים יקבלו שכר, וזה תפקידנו.

משה גפני: זה יכול להוריד במידה מסוימת את האפליה.

אופיר כץ: זה מצמצם את ההבחנה הזאת.

משה גפני: זה מצמצם את האפליה.

שגית אפיק: שמענק הקורונה לא יהיה מענק חליפי לשכר, אלא אפשר יהיה לקבל גם וגם.

אופיר כץ: לא יהיה מענק חליפי, אלא גם וגם.

אופיר כץ: יהיה אפשר גם החזר הוצאות וגם את השכר.

משה גפני: מה עוד נשאר?

גלעד קריב: נשארה השאלה של תקופת הייחוס של חודש מאי 2019.

גלעד קריב: לא יכול להיות בסיס הייחוס.

מוסי רז: יכול להיות.

מוסי רז: השאלה, למי?

משה גפני: רבותיי, אני רוצה תשובות.

משה גפני: בבקשה.

מירי סביון: תשובה למה?

מירי סביון: סליחה.

קריאה: לנושא של האולמות.

שגית אפיק: מה שביקש חבר הכנסת אופיר כץ והיושב-ראש אישר שמעתם?

מירי סביון: הפתעתם אותנו.

אופיר כץ: לא הפתענו, אתמול עצרנו את הדיון בגלל זה.

גלעד קריב: הפתענו אתכם שאנחנו זוכרים מה שאמרנו אתמול.

גלעד קריב: הפתעה.

גלעד קריב: חברי הכנסת זכרו ביום רביעי את מה שהם ביקשו מהמשרד ביום ראשון.

אופיר כץ: מירי, אתמול הדיון נעצר בשביל שתחזרו אלינו בעניין הזה.

אופיר כץ: על מה דנו אתכם?

משה גפני: מירי, אני רק רוצה להרגיע אותך, בעזרת השם, ברגע שיהיה יושב-ראש ועדת הכספים שהוא יהיה ממפלגתו של שר האוצר, יהיה לכם יותר קל.

משה גפני: היום לא, מה לעשות.

גלעד קריב: אל תחשבו שיהיה לכם יותר קל.

משה גפני: אל תחשבו.

משה גפני: תדעו שזה המצב.

אופיר כץ: סדקים בקואליציה.

אופיר כץ: ..

גלעד קריב: שום סדקים בקואליציה.

משה גפני: אל תחשבו, תדעו שזה מה שיהיה.

משה גפני: אני רוצה לראות עוד יושב-ראש ועדת הכספים שהוא ממפלגתו של שר האוצר שיבוא ויגיד שתחזרו הביתה, תעשו שיעורי בית.

אופיר כץ: זו בדיוק הדוגמה למה חשוב שיהיה - - -

משה גפני: מה זאת אומרת שאת שואלת מה זה?

משה גפני: דיברנו על זה, זה אחד הדיונים הגדולים שהיו.

מיכל מרים וולדיגר: צועקים "דמוקרטיה", ובדמוקרטיה גוף לא יכול לבקר את עצמו.

נירה שפק: סליחה, כבוד היושב-ראש, מה אתה רומז, שאם היה לך שר אוצר מהמפלגה שלך היית מתנהג אחרת?

משה גפני: לא הייתי יושב-ראש ועדת הכספים, חד-משמעית.

מיכל מרים וולדיגר: אי-אפשר לעשות את זה.

אופיר כץ: הוא לא היה יושב-ראש ועדת הכספים.

משה גפני: אם מהמפלגה שלי היה שר האוצר, והייתי צריך לשבת פה כדי לעשות את המדיניות של שר האוצר, שייקח עוזר.

משה גפני: הא צריך לקחת אותי?

משה גפני: הייתי הולך לוועדת הכלכלה, לא לוועדת הכלכלה, לחוץ וביטחון.

מיכל מרים וולדיגר: אחד התפקידים החשובים ביותר לוועדה זה לבקר - - -

משה גפני: רבותיי, אין לנו זמן.

משה גפני: אני מבקש הלאה, לגבי הנושא של הזמנים.

משה גפני: בבקשה.

שגית אפיק: ביקשו שחודש מאי לא יהיה לייחוס.

מירי סביון: בעניין האולמות?

מירי סביון: באיזה עניין?

מיכל מרים וולדיגר: בנושא האולמות וכל הדומים להם.

אופיר כץ: זה לא רק אולמות - - -

גלעד קריב: היו שלושה ימי לחימה ושני ימי זיכרון.

מירי סביון: דיברנו על זה שזה סופי שבוע, והיה חג שבועות.

מירי סביון: אני אומר שוב כמו שאמרנו אתמול, ובעניין הזה אנחנו לא יכולים לתת מענה אחר, התקופות לייחוס הן תקופות לייחוס.

מירי סביון: מדובר פה בדברים ייחודיים, אנחנו לא יכולים לתפור חליפה ייחודית לכל ענף ולכל עסק שהיו לו - - -

גלעד קריב: למה אתם לא מחשבים על בסיס יוני 2019, כשאתם יודעים שהיה סבב לחימה, יום חג ושני ימי זיכרון, לא רק לענף המסעדות?

גלעד קריב: תסבירו.

מירי סביון: גם לזה ענינו אתמול כמה פעמים.

גלעד קריב: לא עניתם.

מירי סביון: אני אסביר.

מירי סביון: הדיווחים מתבססים על התקופות המקבילות בהתאם לדיווחי מע"מ, בחלק מהעסקים זה חד-חודשי, בחלק מהעסקים זה דו-חודשי, כך מערכות עובדות.

מירי סביון: וכמו שהסברנו אתמול, כדי שנוכל לבנות מערכות יעילות ויחסית אוטומטיות שיודעות לעשות את החישובים, ויודעות לשלוח את הכספים בהקדם לאלפי עסקים בכמויות מאוד מאוד גדולות, אנחנו בונים אותן על סמך הדיווחים הקיימים שיש לנו.

מירי סביון: דיווחי מע"מ מדווחים בחלק מהעסקים באופן חד-חודשי ובחלק מהעסקים באופן דו-חודשי.

נירה שפק: זה לא סותר את מה ששאלנו.

מירי סביון: לכן כשאנחנו מדברים פה על חודשים, על עסקים שההשוואה נערכת במאי מול מאי, או מאי-יוני מול מאי-יוני, בהתאם לכל אחד - - -

נירה שפק: זו תשובה שלא מתקבלת.

נירה שפק: את שומעת מה את אומרת?

נירה שפק: הרי לא מבקשים לשנות את המערכת, אומרים את אותו דבר, פשוט נקודת הייחוס.

נירה שפק: את מקלידה X במקום Y, זה הכול.

מירי סביון: זה יותר מורכב.

גלעד קריב: את יודעת מה הבעיה בתשובה שלכם?

גלעד קריב: שבתקנות עצמן, הרי אתם יצרתם סעיפים מיוחדים לעסקים שנפתחו אחרי, ושם המערכת שלכם יודעת לחלק בשניים, להכפיל ב-12.

גלעד קריב: זו תשובה לא רצינית.

גלעד קריב: אם המערכות של רשות המיסים לא יודעות לעשות את השינוי הזה, אז תאמרו לפחות את האמת לחברי הכנסת.

מירי סביון: אני אומרת שוב, צר לי שזאת האמירה.

מירי סביון: ההתייחסות היא מאוד רצינית לאור הניסיון שלנו עם מענקי הקורונה.

מירי סביון: מכיוון שאנחנו יודעים מה היה צריך לעשות כדי לתת לפעמים תשובה, לדוגמה בנושא של התייחסות לחודשיים לעבור להתייחסות לארבעה חודשים, שזה ארך לנו חודשים רבים - - -

גלעד קריב: אני חייב לומר, לאור האמירה הקודמת שלך שהפתענו אותך עם השאלות ששואלים בשני ושלישי, שאני קצת מפקפק בעומק הבדיקה המחשובית, אבל אני שואל שאלה אחרת.

גלעד קריב: הצענו לכם אתמול שתאפשרו לעסקים – אדוני היושב-ראש - - -

משה גפני: חבר הכנסת קריב, הפסקה של שתי דקות.

משה גפני: מייד אחרי זה אני מצביע.

משה גפני: אני מחדש את הישיבה.

משה גפני: מירי, תגידי למה אתם מסכימים.

משה גפני: בבקשה.

מירי סביון: מי שזכאי למסלול שכר ב-40 ק"מ עד 80 ק"מ, יוכל לקבל גם מענק הוצאות קבועות של הקורונה.

מירי סביון: אנחנו מחדדים "מענק הוצאות קבועות".

שגית אפיק: כלומר, לא מענק סוציאלי למעשה.

שגית אפיק: 0 עד 40 ק"מ, מי שייקח מסלול שכר, לא יהיה זכאי, אני מבינה, למענק הוצאות קבועות – אתם לא רואים עם זה בעיה?

מירי סביון: מי שנמצא ב-0 עד 40 ק"מ יש לו גם את מסלול המחזורים.

מירי סביון: מסלול המחזורים למי שהפגיעה שלו במחזור הוא מסלול מאוד נדיב, הרבה יותר נדיב ממענקי הקורונה, מכיוון שהוא כולל בתוכו גם הפסד רווחים, גם הוצאות קבועות בוודאי ורכיבים נוספים.

שגית אפיק: האם יש מישהו במסלול של 0 עד 40 ק"מ שלא יכול לקחת מסלול מחזורים?

מירי סביון: יכול להיות מישהו שלא נפגע במחזורים למשל, ואז הוא במסלול שכר, ואז ממילא הוא לא זכאי למענקי קורונה, כך שזו צריכה להיות קבוצה - - -

שגית אפיק: כמעט ריקה?

מירב כהן: ריקה.

שגית אפיק: זאת אומרת, מי שלא יכול לקחת מחזורית ב-0 עד 40 ק"מ ויכול לקחת לכאורה רק שכר, הוא ממילא לא יהיה זכאי למענק קורונה, אז גם אם תצבעו את זה - - -

מירב כהן: צריך לזכור שגם בקורונה צריך ירידה של 25%, ופה אתה לא צריך אפילו ירידה של 25%.

מירב כהן: זאת אומרת, לא עברת את הסף אפילו כדי להגיש תביעה, אז אין בזה היגיון שתוכל להגיש גם את הקורונה.

שגית אפיק: ולכן בעיניכם העובדה שהוא מקבל ב-0 עד 40 ק"מ מסלול מחזורים - - -

קריאה: שכר.

שגית אפיק: לא, מסלול מחזורים.

שגית אפיק: 0 עד 40 ק"מ מאפשר מחזורים או שכר.

שגית אפיק: כיוון שהוא יקבל מסלול מחזורים, זה מחפה על כך, מכיוון שזה מסלול שהוא מיטיב בהרבה גם ממענקי הקורונה וגם ממסלול מחזורים.

מירב כהן: נכון, בכל הפרמטרים הוא מיטיב.

שגית אפיק: אתם נותנים מ-40 ק"מ עד 80 ק"מ שכר פלוס מענק קורונה הוצאות - - -

משה גפני: יש לי עסק, שהעסק הזה לא עבד בחודש הזה, אני מבקש להיכנס למסלול אדום, אני מבקש לא להיות במסלול הירוק.

משה גפני: אני אקבל יותר מאוחר, אבל אני מבקש שישימו את זה בחודש אחר שבו עבדתי.

משה גפני: האם אתם מסכימים לזה?

מירי סביון: מחוץ ל-0 עד 7 ק"מ בוודאי שזה בלתי אפשרי.

משה גפני: למה זה בלתי אפשרי?

מירי סביון: אין אפשרות לעשות את זה.

מירי סביון: כמו שאמרתי, אם אנחנו מתחילים לעבור למסלולים אדומים, אנחנו עוברים לעבודה ידנית ולא תהיה לנו אפשרות לפצות את העסקים, לא בחודשים הקרובים וכנראה ייקח מספר שנים.

מירי סביון: אין אפשרות להתחיל לפתוח מסלולים אדומים.

משה גפני: לגבי הנושא של חוף אשקלון, הנושא ייבדק - - -

מירב כהן: בדקנו.

מירב כהן: בדקנו הכול.

משה גפני: יש פה טענה, כשהטענה אומרת שיש כאלה שבדקו ואמרו שיש מקומות שכן נמצאים.

מירב כהן: אני אענה על הכול.

משה גפני: אני מבקש לבדוק את כל הנושא הזה.

מירב כהן: בדקנו והתשובה מקובלת.

מירב כהן: קודם כול, לגבי אזור התעשייה נמצא מעל 7 ק"מ בוודאות.

מירב כהן: זה נבדק.

מירב כהן: דיברתי גם עם ראש המועצה, מדובר שם בעסקים שהם מסחר: חנויות בגדים ואוכל.

נירה שפק: בואו נדייק, נגיד מה התב"ע.

מירב כהן: כרגע התב"ע לא מעניינת.

מירב כהן: היום יש חברות בגדים ואוכל.

מירב כהן: נוסחת המחזורים מתאימה להם כמו כפפה, הם לא צריכים בכלל מסלול אדום.

מירב כהן: אין להם בעיה בכלל לקבל את המסלול האדום, אז לפרוץ את ה-7 ק"מ – פעם ראשונה שאנחנו עושים דבר כזה – כשהם לא ב-7 ק"מ, למישהו שלא יישם את זה בסופו של דבר, כי כולם יגישו מחזורים, זה נראה לי מיותר.

מירב כהן: לגבי החקלאות שדיברו אתמול על שלושת היישובים, בדקנו את זה אתמול בערב, השטחים החקלאיים שלהם הם ב-0 עד 7 ק"מ.

מירב כהן: בחקיקה רשום לא היישוב בחקלאות, רשום שהשטח החקלאי נמצא ב-0 עד 7 ק"מ, אז הם יקבלו את ה-0 עד 7 ק"מ.

נירה שפק: אני רוצה להדגיש.

נירה שפק: מכיוון - - -

גלעד קריב: - - - להכניס את השם - - -

מירב כהן: לא עשינו שמות.

מירב כהן: אין שמות בחקיקה.

משה גפני: תגידי בקצרה.

משה גפני: אין דיון עכשיו.

נירה שפק: בקצרה.

נירה שפק: אני רוצה שזה יירשם גם לפרוטוקול.

נירה שפק: כשהוצע כאן העניין דובר ונאמר שזה רק באשכול, ונאמרו היישובים של המועצה האזורית של גדי ירקוני, וגדי ירקוני חזר בו, הוא אמר שהוא מייצג את כלל המועצות.

נירה שפק: בשיח שנעשה עם המועצות ועם המדידות ועם אמיר ראינו שיש עוד שלושה יישובים, שניים בשער הנגב, דורות וברור חיל, ועוד אחד בחוף אשקלון, מבקיעים, כשהשטחים החקלאיים שלהם, למרות שהיישוב מעבר ל-7 ק"מ – השטחים החקלאיים נוגעים.

נירה שפק: מה שסוכם עם אמיר, וזה מה שחשוב שיגידו, מכיוון שגם הוא בדק את זה וראה שזה נכון, נאמר שזה יחול על כלל השטחים.

נירה שפק: כלומר, אם חלקם ב-0 עד 7 ק"מ וחלקם מחוץ לזה, זה יחול ככלל.

גלעד קריב: זה רק במסלול החקלאות?

נירה שפק: כן.

נירה שפק: זה במסלול החקלאות.

מיכל מרים וולדיגר: אני מצטערת שאני מעלה את זה עוד פעם, אני גם יודעת שיושב-ראש איגוד האולמות נמצא פה ולא שמעו אותו אתמול, והוא מבקש להישמע.

מיכל מרים וולדיגר: אני רוצה להבין בסופו של דבר האם הפתרון של הקורונה יחד עם הפיצוי עכשיו יענה על נושא האולמות, כי האולמות נפגעו הכי קשה, במובן הזה שהם היו סגורים בגלל הצורה שבה אנחנו נותנים פיצוי, שגורמת להם שהם לא היו פתוחים, כי מה לעשות, בספירת העומר - - -

משה גפני: הבנו.

משה גפני: תשובה.

משה גפני: תשובה לשאלה.

מיכל מרים וולדיגר: מה הפתרון?

מירב כהן: כמו שאמרנו, אנחנו לא יודעים לשנות - - -

משה גפני: לא על זה היא שאלה.

משה גפני: היא שאלה האם הנושא הזה שייכלל גם הקורונה בעניין, האם זה פותר את הבעיה של האולמות?

מירב כהן: זה נותן להם מענק על ההוצאות הקבועות שלהם.

מירב כהן: הם יוכלו להגיש קורונה, והם יוכלו לקבל מענק על ההוצאות הקבועות.

מיכל מרים וולדיגר: גם בקורונה המדד היה 2019, וגם שם הם - - - זה לא נותן שום פתרון.

משה גפני: רבותיי, מספיק.

ינון אזולאי: שאלה, רק לגבי עובדים שעתיים.

ינון אזולאי: בדרך כלל יש להם את הימים הקבועים שלהם, זה יכול להיות מטפלת, זה יכול להיות מנקה.

ינון אזולאי: דווקא אלה שעובדים הכי קשה, קשי היום, עלולים להיפגע או שהם גם יוכלו לקבל בעצם זה שהם אמורים לבוא בשעות מסוימות ולא הגיעו באותו זמן?

ינון אזולאי: האם זה מכסה גם אותם?

מירב כהן: לפי החקיקה הם מקבלים.

מירב כהן: גם עובד חצי יום או חצי משרה.

מירב כהן: אם זו הייתה תוכנית העבודה, והוא היה אמור להגיע - - -

ינון אזולאי: זה לא מוגדר כחצי משרה.

ינון אזולאי: למשל מנקה שמגיע לשלוש שעות בשבוע.

משה גפני: הוא אומר שכן.

ינון אזולאי: זה לא מוגדר כחצי משרה.

ינון אזולאי: אם הוא לא הגיע באותו זמן, הוא לא יקבל.

מירב כהן: אם יוכח שהוא היה צריך להגיע, בוודאי.

משה גפני: תודה.

שלומית ארליך: בתנאי שהמעסיק שילם לו.

שלומית ארליך: במסלול של המחזורים כתוב במפורש שבפסקה שכתוב בה - - -

מירב כהן: כתוב "שולם שכר".

שלומית ארליך: "שולם שכר".

שלומית ארליך: בתקנות הישנות, בתקנות של 2019 היה כתוב במפורש.

שלומית ארליך: פה אתם קוראים ש"שולם שכר", הכוונה היא - - -

מירב כהן: הכנסנו את זה בסעיף עצמו – "שולם שכר".

משה גפני: רבותיי, אני רוצה להגיד לחברי הוועדה כדלהלן: ינון, אנחנו מנהלים על זה דיון כבר כמה ישיבות ארוכות לגבי העניין הזה, אנחנו רוצים לתת את הפיצויים לאנשים.

משה גפני: אנשים שנפגעו בדרך כזאת או בדרך אחרת.

משה גפני: אנחנו רוצים לתת להם את הפיצוי.

משה גפני: אנחנו גם שינינו את הסכומים.

משה גפני: את הסכום העלינו ממיליון למיליון וחצי, גם את הנושא של השכר מ-370 ל-430.

משה גפני: פתרנו גם את הבעיה של המעונות.

משה גפני: פתרנו גם את הבעיה מ-40 ק"מ עד 80 ק"מ, מה שביקשנו בדיון הראשון להביא והביאו, ועכשיו אנחנו גם מקבלים הסכמה לגבי העניין, אומנם לא לגבי התנאים הסוציאליים - - -

שגית אפיק: לא מענק סוציאלי.

משה גפני: לא מענק סוציאלי, אבל כל הדברים האחרים יכולים לקבל.

משה גפני: הנושא הזה, אני מבקש גם לגבי חוף אשקלון.

משה גפני: הבדיקה הזאת תימשך, כמו שהיה גם בהטבות המס, אם אכן יתברר שיש טעות אצלכם.

משה גפני: אם יש טעות, ונמצאים שם יישובים, כשהיישובים האלה נמצאים בתוך הקילומטרים שעליהם אנחנו מדברים, ה-7 ק"מ, הם צריכים להיות בפנים.

משה גפני: לגבי הנושא של האולמות, את החלק של הקורונה הם יוכלו לקבל.

משה גפני: לא פתרנו את הבעיה, הם לא מסכימים לזה.

ינון אזולאי: זה לא מקובל.

מיכל מרים וולדיגר: זה גם לא יעזור.

משה גפני: זה לא מקובל.

מיכל מרים וולדיגר: זה לא מקובל גם עליי.

מיכל מרים וולדיגר: זה לא יעזור להם עם הקורונה.

ינון אזולאי: - - - כשישבנו בקורונה העברנו דברים גם בנושא הזה.

מיכל מרים וולדיגר: הקורונה גם לא רלוונטי - - -

משה גפני: שלא יצא שכאילו אני חושב שהאולמות לא צודקים.

משה גפני: האולמות צודקים.

משה גפני: אני לא מבין למה צריך להתעקש על העניין הזה, אבל אנחנו עכשיו עומדים בשעת הכרעה.

משה גפני: אנחנו לא יכולים בעניין הזה להמשיך הלאה.

ינון אזולאי: לא מובן למה הם מבקשים לא לעשות מסלול אדום.

משה גפני: רבותיי, נביא מייד אחרי זה - - -

ינון אזולאי: מה עם העיקול של הכסף כמו שהיה בקורונה, שרשות המיסים לא תוכל לקחת?

משה גפני: שלא יהיו קיזוזים.

מירי סביון: אנחנו מבקשים להסתפק, ואין בעיה שנכתוב בפרוטוקול הצהרה שלנו.

מירי סביון: אני אגיד בדיוק לגבי ההתחייבות שלנו.

מירי סביון: אני חושבת שזה אפילו יותר טוב ממה שביקשתם.

משה גפני: שמה?

מירי סביון: אנחנו אומרים כאן שבמקרים שבהם הפיצוי הוא בסכומים של עד 10,000 שקלים, לא נפעיל כלפיו הליכי אכיפה.

מירי סביון: יש לנו את הסמכויות בחקיקה, אבל אנחנו כאן מודיעים בוועדה שבסכומים של עד 10,000 שקלים, שזה בדיוק מקביל למענקים הסוציאליים פחות או יותר, לא נפעיל הליכי חקיקה.

גלעד קריב: קיזוז חובות?

גלעד קריב: עד 10,000 שקל?

גלעד קריב: זהו?

ינון אזולאי: זה לא יהיה.

ינון אזולאי: אנחנו דורשים שזה יימחק.

מירי סביון: לא - - -

ינון אזולאי: אתם יכולים להגיד "לא".

מירי סביון: מעבר לזה, אני אומרת שוב, אנחנו מפעילים שיקול דעת תמיד לאורך כל השנים, לאורך כל התקופות.

משה גפני: עוד פעם שיקול דעת?

משה גפני: אמרנו שזה יהיה כמו שהיה בקורונה.

מירי סביון: זה יותר מהקורונה.

קריאות: - - -

נירה שפק: למה זה יותר טוב?

מירב כהן: אני אסביר.

מירב כהן: בקורונה ההחרגה אומרת שרק עסקים עד 300,000, לא יקזזו להם.

מירב כהן: ב-300,000 המענק המקסימלי הוא 6,000 שקל, ופה אנחנו נותנים 10,000 שקל.

מירב כהן: מעלים את זה מעל הקורונה.

מירב כהן: אם אתם רוצים שניקח את הסעיף של הקורונה, זה יוריד להם.

נירה שפק: לאלה אוטומטית לא יקוזז?

מירב כהן: לא יקוזז להם.

ינון אזולאי: בפיצויים של עד מיליון וחצי, אתם לא נוגעים בהם?

משה גפני: ינון.

משה גפני: רבותיי, גבירותיי.

ינון אזולאי: הסיפור של עד מיליון וחצי, בנזק.

מירב כהן: בקורונה יש עד 300,000.

קריאה: אתה לא צריך את זה, כי אתה מדבר על המקדם של 0.3 פה.

קריאה: המקדמים יכולים להיות הרבה יותר גבוהים, ולכן זה רק - - -

משה גפני: הדברים נאמרו לפרוטוקול בשמך?

מירי סביון: כן.

משה גפני: בשם רשות המיסים, שעד 10,000 לא יהיה קיזוז.

גלעד קריב: אדוני, אני רוצה לבקש ממך, מכיוון שלא מדובר פה בעניין אסטרטגי, שנשוב גם לצורך הפרוטוקול על הבקשה, וזה לא מסלול אדום – על הבקשה שאם יש בעל עסק שיש לו נימוקים מיוחדים מדוע הוא מבקש - - -

משה גפני: חבר הכנסת גלעד קריב, אני מצטרף לבקשה שלך.

גלעד קריב: אז אני מבקש לקבל תשובה.

משה גפני: רק רגע, אני לא מצטרף אליך, אני מצטרף לבקשה הזאת.

משה גפני: הבקשה הזאת נאמרה על ידי כל חברי הכנסת.

משה גפני: מקצועית אני סבור כמו כל החברים שאכן צריך לעשות את הדבר הזה.

משה גפני: אנחנו לא מבינים למה זה.

משה גפני: אנחנו לא רוצים יותר לעכב את העניין, אבל אנחנו מבקשים את הבדיקה המחודשת שלכם, ויכול להיות שנעלה את זה פעם נוספת בשלב כזה או אחר.

שלומית ארליך: ישי, תקרא את הסעיף שמתייחס לקורונה, מה שניסחת.

ינון אזולאי: את המשפחתונים אתמול הכנסתם?

משה גפני: כן.

משה גפני: עם ניסוח.

ישי פלרמן: ב-2(א)(8).

שלומית ארליך: בסייג לתחולה?

ישי פלרמן: בסייג לתחולה.

שלומית ארליך: פסקה (8) מדברת על זה שניזוק שהגיש תביעה למענק לפי הקורונה, וכן ניזוק או בעל שליטה בו שהגיש תביעה למענק לפי פרק ג' לחוק הגדלת שיעור השתתפות, התקנות האלה לא יחולו עליו.

שלומית ארליך: אתם מבקשים לתקן כאן.

ישי פלרמן: כן, בעקבות בקשת חברי הכנסת בוועדה.

ישי פלרמן: בפסקה (8) אנחנו מתייחסים למענק של הוצאות קבועות, ואז אנחנו אומרים: לגבי ניזוק ש"הנזק אירע באזור המסומן במפה והכולל את היישובים ברשימה, הכול כמפורט בתוספת השנייה" - -

שלומית ארליך: שזה מפנה למה?

ישי פלרמן: 40 ק"מ.

שלומית ארליך: זה 40 ק"מ עד 80 ק"מ?

מירב כהן: לא.

מירב כהן: 0 עד 40 ק"מ.

ישי פלרמן: - - לבדוק שהגיש תביעה למענק לפי פרק ו' לחוק התכנית לסיוע כלכלי (נגיף הקורונה החדש)(הוראת שעה), התש"ף-2020 בעד התקופה הקבועה בפסקה (7) להגדרה "תקופת הזכאות" שבסעיף 7 לאותו חוק, ובלבד שנמצא זכאי למענק כאמור.

ישי פלרמן: כלומר, מי שנמצא ב-0 עד 40 ק"מ, שהגיש בקשה למענק הוצאות קבועות לא יהיה זכאי לפיצוי - - -

שלומית ארליך: או למענק סוציאלי.

ישי פלרמן: לא.

ישי פלרמן: הסעיף הזה מתייחס רק למענק הוצאות קבועות.

ישי פלרמן: זה אומר שהוא לא יהיה זכאי לפיצוי.

ישי פלרמן: ואז סעיף 9 הוא זה שמתייחס למענק הסוציאלי.

ישי פלרמן: פה אין ההפרדה בין 0 עד 40 ק"מ לבין 40 ק"מ עד 80 ק"מ.

ישי פלרמן: כל "ניזוק שהוא בעל שליטה בו, הגיש תביעה למענק לפי פרק ג3 לחוק להגדלת שיעור ההשתתפות בכח העבודה ולצמצום פערים חברתיים (מענק עבודה), התשס"ח-2007, בעד תקופת הזכאות הקבועה בפסקה (7) לסעיף 18כד לאותו חוק, ובלבד שנמצא זכאי למענק כאמור.

ישי פלרמן: " זה בעצם חל על כולם, שמגיש בקשה למענק הסוציאלי לא יהיה זכאי לפיצוי, אלא אם כן בסוף מתברר שהוא לא זכאי למענק, ואז ניתן לו את הפיצוי.

משה גפני: תודה רבה.

משה גפני: תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה), התשפ"א–2021, עם השינויים שנעשו והתוספות שעשינו.

משה גפני: מי בעד אישור התקנות, ירים את ידינו.

נירה שפק: סליחה, הם לא הקריאו את הסעיף, ונאמר שיקריאו היום, על המקדמות.

נירה שפק: בשלושה דיונים שר האוצר אמר שינסחו.

נירה שפק: אתמול שאלנו ושלשום שאלנו.

משה גפני: הוקרא אתמול.

נירה שפק: על המקדמות?

מירב כהן: המקדמות הוקרא אתמול: 45 יום, לא סיים המנהל - - -

שלומית ארליך: בפסקה (4) הכנסנו בתקנה 8: אחרי תקנת משנה (ב) נאמר: "לא הודיע המנהל לעוסק על החלטתו לפי תקנת משנה (א) בתוך 45 ימים מיום הגשת התביעה, תשולם לניזוק כאמור מקדמה בשיעור של 50% מסכום הפיצויים המגיע לניזוק להנחת דעתו של המנהל; במניין התקופה לא יובא בחשבון פרק הזמן שבו הניזוק לא מסר למנהל פרטים, הבהרות וידיעות שהמנהל דרש למסור לו."

משה גפני: תודה רבה.

משה גפני: מי בעד אישור התקנות, ירים את ידו.

משה גפני: מי נגד?

משה גפני: מי נמנע?

מיכל מרים וולדיגר: אני נמנעת.

מיכל מרים וולדיגר: אני חושבת שלאולמות אין פתרון, ובעיניי זה לא נכון.

מיכל מרים וולדיגר: התקנות אושרו

משה גפני: תודה רבה.

משה גפני: התקנות אושרו.